CELEX: 32016D0254
Language: et
Date: 2016-02-12 00:00:00
Title: Nõukogu rakendusotsus (EL) 2016/254, 12. veebruar 2016, sõidukite registreerimisandmeid käsitleva automatiseeritud andmevahetuse alustamise kohta Lätiga

24.2.2016   
            
            
               ET
            
            
               Euroopa Liidu Teataja
            
            
               L 47/8
            
         NÕUKOGU RAKENDUSOTSUS (EL) 2016/254,
   12. veebruar 2016,
   sõidukite registreerimisandmeid käsitleva automatiseeritud andmevahetuse alustamise kohta Lätiga
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 23. juuni 2008. aasta otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega, (1) eriti selle artiklit 33,
   võttes arvesse Euroopa Parlamendi arvamust (2)
   
   ning arvestades järgmist:
   
               (1)
            
            
               Otsuse 2008/615/JSK artikli 25 lõike 2 kohane isikuandmete edastamine ei või toimuda enne, kui nimetatud otsuse 6. peatükis esitatud andmekaitse üldsätted on rakendatud sellises edastamises osalevate liikmesriikide territooriumil kehtivas siseriiklikus õiguses.
            
         
               (2)
            
            
               Nõukogu otsuse 2008/616/JSK (3) artiklis 20 on sätestatud, et eespool nimetatud tingimuse täitmise kontrollimisel otsuse 2008/615/JSK 2. peatüki kohase automatiseeritud andmevahetuse osas peab hindamisaruanne põhinema hindamiskülastusel ja süsteemi katselisel kasutamisel.
            
         
               (3)
            
            
               Vastavalt otsuse 2008/616/JSK lisa 4. peatüki punktile 1.1 koostab asjaomane nõukogu töörühm iga andmekategooria puhul automatiseeritud andmevahetust käsitleva küsimustiku ja niipea kui liikmesriik leiab, et tema puhul on täidetud vastavasse andmekategooriasse kuuluvate andmete vahetamise tingimused, peab ta küsimustiku täitma.
            
         
               (4)
            
            
               Läti on täitnud andmekaitset käsitleva küsimustiku ja sõidukite registreerimisandmete vahetamist käsitleva küsimustiku.
            
         
               (5)
            
            
               Läti koos Madalmaadega on süsteemi edukalt katseliselt kasutanud.
            
         
               (6)
            
            
               Lätis on toimunud hindamiskülastus ning Madalmaade ja Leedu hindamisrühmad on koostanud hindamiskülastuse aruande ja edastanud selle asjaomasele nõukogu töörühmale.
            
         
               (7)
            
            
               Nõukogule on esitatud üldine hindamisaruanne, milles võetakse kokku sõidukite registreerimisandmete vahetamist käsitleva küsimustiku, hindamiskülastuse ja katselise kasutamise tulemused.
            
         
               (8)
            
            
               Nõukogu otsustas 8. oktoobril 2015, et Läti on täielikult rakendanud otsuse 2008/615/JSK 6. peatükis esitatud andmekaitse üldsätted.
            
         
               (9)
            
            
               Seega peaks Lätil sõidukite registreerimisandmete automatiseeritud otsingu eesmärgil olema õigus saada ja edastada isikuandmeid vastavalt otsuse 2008/615/JSK artiklile 12.
            
         
               (10)
            
            
               Otsus 2008/615/JSK on Taani jaoks siduv ning seepärast osaleb ta käesoleva otsuse, millega rakendatakse otsust 2008/615/JSK, vastuvõtmisel ja kohaldamisel.
            
         
               (11)
            
            
               Otsus 2008/615/JSK on Iirimaa jaoks siduv ning seepärast osaleb ta käesoleva otsuse, millega rakendatakse otsust 2008/615/JSK, vastuvõtmisel ja kohaldamisel.
            
         
               (12)
            
            
               Otsus 2008/615/JSK ei ole Ühendkuningriigi jaoks siduv ning seepärast ei osale ta käesoleva otsuse, millega rakendatakse otsust 2008/615/JSK, vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Lätil on sõidukite registreerimisandmete automatiseeritud otsingu eesmärgil õigus saada ja edastada isikuandmeid vastavalt otsuse 2008/615/JSK artiklile 12 alates 24. veebruarist 2016.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Käesolevat otsust kohaldatakse kooskõlas aluslepingutega.
      Brüssel, 12. veebruar 2016
      
         
            Nõukogu nimel
         
         
            eesistuja
         
         J.R.V.A. DIJSSELBLOEM
      
   
   
      (1)  ELT L 210, 6.8.2008, lk 1.
   
      (2)  20. jaanuari 2016. aasta arvamus (Euroopa Liidu Teatajas seni avaldamata).
   
      (3)  Nõukogu 23. juuni 2008. aasta otsus 2008/616/JSK, millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega (ELT L 210, 6.8.2008, lk 12).